google/wiki40b huggingface dataset:
प्राक्कलन समिति

यह समिति संसद के माध्यम से सरकार द्वारा प्राप्त किए गए धन के व्ययों के अनुमान की जांच-पड़ताल करती है। यह स्थायी मितव्ययिता समिति के रूप में कार्य करती है और इसके आलोचना या सुझाव सरकारी फिजूलखर्ची पर रोक लगाने का काम करते हैं।
प्राकलन समिति- यह बताती है कि प्राक्कलन में निहित नीति के अनुरूप क्या मितव्ययिता बरती जा सकती है तथा संगठन कार्यकुशलता और प्रशासन में क्या-क्या सुधार किए जा सकते हैं संसद की वित्तीय कारों में सहायता करने के लिए बनाई गई स्थाई समितियों में से एक प्रॉकलन समिति है इसका गठन 1950 में तत्कालीन वित्त मंत्री जॉन मथाई की सिफारिश से किया गया जिसमें 30 सदस्य हैं जिन का चुनाव लोकसभा सदस्यों में से एकल संक्रमणीय मत के द्वारा होता है और इसके अध्यक्ष का चुनाव लोकसभा अध्यक्ष इन सदस्यों में से करते हैं जो सत्तारूढ़ दल का होता है इसका कार्यकाल 1 वर्ष होता है मंत्री इस समिति के सदस्य नहीं होते हैं समिती काअध्यक्ष लोकसभा के अध्यक्ष द्वारा मनोनीत होता है
२०३६ ईसा पूर्व

२०३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वैदिक-पदानुक्रम-कोष

वैदिक-पदानुक्रम-कोष (अंग्रेज़ी: A Vedic Word Concordance) वैदिक संस्कृत ग्रन्थों का पदानुक्रम कोश (प्रत्येक शब्द की अक्षरानुसार सम्पूर्ण सन्दर्भ-सूची) है। इसका निर्माण १९३० में आरम्भ हुआ और आचार्य विश्वबन्धु शास्त्री के मुख्य सम्पादन में यह १९३५ से १९६५ के बीच सोलह भागों में प्रकाशित हुआ।

ब्लूमफ़ील्ड के पादानुक्रम-कोष से भिन्नता एवं वैशिष्ट्य

यह तथ्य विशेष ध्यातव्य है कि मॉरिस ब्लूमफ़ील्ड रचित 'A Vedic Concordance' (वैदिक पादानुक्रम कोष) इस 'पदानुक्रम कोष' से बिल्कुल भिन्न प्रकार का ग्रंथ है। ब्लूमफील्ड का ग्रंथ 'पादानुक्रम कोष' (Concordance) है, जबकि आचार्य विश्वबन्धु शास्त्री संपादित यह ग्रन्थ-शृंखला 'पदानुक्रम कोष' (Word Concordance) है। ब्लूमफील्ड के 'पादानुक्रम कोष' में किसी मंत्र या गद्यात्मक भाग के जितने पाद (=चरण, stanza) हैं, उनकी अक्षरक्रम से संदर्भ सूची है (Being an alphabetic index to every line of every stanza of the published Vedic literature)। उदाहरणस्वरूप ऋग्वेद का पहला मन्त्र  'अग्निमीळे पुरोहितं यज्ञस्य देवमृत्विजम्। होतारं रत्नधातमम्।।'  है, जो कि गायत्री छन्द में है। इस छन्द में तीन चरण हैं। ब्लूमफील्ड के कोष में इसका पहला चरण 'अग्निम् ईडे पुरोहितम्' इस रूप में 'अ' अक्षर के अंतर्गत, दूसरा चरण 'यज्ञस्य देवम् ऋत्विजम्' 'य' अक्षर के अंतर्गत और तीसरा चरण 'होतारं रत्नधातमम्' 'ह' अक्षर के अंतर्गत उचित स्थान पर संदर्भ सहित दिये गये हैं। जबकि आचार्य विश्वबन्धु शास्त्री संपादित इस 'वैदिक पदानुक्रम कोष' में इसके प्रत्येक पद (विभक्तियुक्त शब्द) की पूरी सन्दर्भसूची अक्षर-क्रमानुसार प्रस्तुत की गयी है। उदाहरणस्वरूप पूर्वोक्त मन्त्र में 'अग्निम्' एक पद है,'ईळे' दूसरा पद है, 'पुरोहितम्' तीसरा पद है...। इन सबकी अलग-अलग सन्दर्भ-सूची दी गयी है। इसका अतिरिक्त वैशिष्ट्य यह है कि इसमें व्याकरणिक स्वरूप को भी स्पष्ट करते हुए सन्दर्भ-सूची दी गयी है। उदाहरणस्वरूप इस मन्त्र का अंतिम पद 'रत्नधातमम्' एक संगुंफित पद है। इस पद को इस महाकोश के संहिता विभाग में इस प्रकार संयोजित किया गया है-- पहले मुख्य प्रविष्टि के रूप में मूल शब्द 'रत्न' दिया गया है। फिर 'रत्न' शब्द के पद-रूप (विभक्तियुक्त रूप, यदि द्वितीया विभक्ति है तो 'रत्नम्') के आगे वैदिक संहिताओं में उसके प्रयोग-स्थल की परिपूर्ण सूची दी गयी है। इसके बाद 'रत्न' की आंतरिक प्रविष्टि में 'रत्न-धा' देते हुए फिर उसके विभिन्न शब्दरूपों के अंतर्गत अलग-अलग पूरी सन्दर्भसूची दी गयी है। इसके बाद 'रत्नधा-तम' प्रविष्टि के अन्तर्गत उसके विभिन्न शब्दरूपों के अन्तर्गत सन्दर्भसूची दी गयी है। जैसे कि पहले प्रथमा विभक्ति का रूप 'रत्नधा-तमः' - ऋग्वेद १,२०,१; फिर द्वितीया विभक्ति 'मम्' ('रत्नधा-तमम्' {पूर्वोक्त मन्त्र में प्रयुक्त शब्दरूप}) की सन्दर्भसूची - ऋग्वेद १,१,१; तथा अन्यत्र जितने स्थानों पर इस पद का प्रयोग हुआ है उसकी पूरी सूची दी गयी है। इस प्रकार इस 'वैदिक-पदानुक्रम-कोष' में प्रत्येक पद का व्याकरणिक स्वरूप भी सहज रूप में स्पष्ट होते जाता है। आवश्यकतानुसार इस महाकोश में स्वर, निर्वचन, व्याकरण, छन्द तथा पाठमीमांसा सम्बन्धी आलोचनात्मक टिप्पणियाँ भी दी गयी हैं।
बिरामपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बिरामपुर उपजिला बांग्लादेश के उत्तरी सीमान्तों में स्थित, रंगपुर विभाग के दिनाजपुर जिले में स्थित है।
रकसगंडा प्रपात

रकसगण्डा जलप्रपात छत्तीसगढ़ का प्रसिद्ध जलप्रपात है। यह सरगुजा जिले के ‘बलंगी’ नामक स्थान पर रिहन्द नदी पर स्थित है। यहाँ नदी का पानी ऊंचाई से गिरकर एक संकरे कुण्ड में समाता है। इस कुण्ड की गहराई बहुत अधिक है।
कुण्ड से १०० मीटर लंबी सुरंग निकलती है। यह सुरंग जहाँ समाप्त होती है, वहाँ से रंग-बिरंगा जल निकलता रहता है। अपनी इस विचित्रता के कारण यह जलप्रपात लोगों को एक अनोखे प्राकृतिक सौन्दर्य का अहसास कराता है।
जयराम सिंह

जयराम सिंह (8 अगस्त 1928-8 दिसंबर 2006) 'मगही भाषा के कवि हैं। इन्हें 'मगही कोकिल'के नाम से जाना जाता है। इनका जन्म वजीरगंज (गया) के कारीसोवा गांव में हुआ था। पेशे से प्राचार्य रहे जनकवि जयराम की चार पुस्तकें ‘भुरुकवा उग गेल’, ‘त्रिवेणी' ‘पुरहर पल्लो’और 'चिजोर' प्रकाशित हैं। मगही आलोचक और साहित्यकार डा. भरत सिंह ने इनको ‘लोकचेतना का गायक’ तो प्रो. शिवेन्द्र नारायण सिंह ने इनको दलित वेदना का कवि कहा है। बनारस हिंदू विश्वविद्यालय से हिंदी और संगीत में स्नातक और स्नातकोत्तर की डिग्री हासिल की। मगही भाषा में काव्य रचना करने के लिए इन्हें राहुल सांकृत्यायन ने प्रेरित किया। संदर्भ: चिजोर, अन्नपूर्णा प्रकाशन
सैंगे

यह एक प्रमुख ज्वालामुखी हैं।
भौगोलिक स्थिति - एंडीज

ऊंचाई

5300 मी. लगभग

उदगार

इक्वाडोर देश के एंडीज पर्वत श्रंखला से
भारत में प्रकाशन उद्योग

भारत का मुद्रण उद्योग एक महत्वपूर्ण उद्योग है। मुद्रण का अर्थ है, कई प्रतियों में लिखित सामग्री या चित्रों का उत्पादन। मुद्रण के चार पारम्परिक प्रकार हैं: रिलिफ मुद्रण (यह लेख मुख्यतः इसी के बारे में है),  इंटाग्लियो, लिथोग्राफी और स्क्रीन प्रिंटिंग सेवा। रिलीफ मुद्रण में टाइप, स्टीरियोटाइप, इलेक्ट्रोटाइप, और लेटरप्रेस शामिल हैं। फ्लेक्सोग्राफिक प्रिंटिंग लचीली रबड़ प्लेटों और तेजी से सूखने वाले स्याही का उपयोग करते हुए रोटरी लेटरप्रेस प्रिंटिंग का एक रूप है।
योगी कथामृत

योगी कथामृत (Autobiography of a Yogi), परमहंस योगानन्द (5 जनवरी, 1893 - 7 मार्च, 1952) द्वारा रचित आत्मकथा है। योगानन्द का जन्म भारत के गोरखपुर में मुकुंद लाल घोष के रूप में हुआ था, एक बंगाली परिवार में।
पुस्तक "आत्म-प्राप्ति" (self-realization) प्राप्त करने और पूर्व के आध्यात्मिक विचारों को प्राप्त करने के तरीकों का परिचय है, जो 1946 में केवल कुछ लोगों के लिए उपलब्ध था। लेखक का दावा है कि पुस्तक के लेखन को उन्नीसवीं सदी के गुरु, लाहिरी महाशय, द्वारा बहुत पहले भविष्यवाणी किया गया था।
बलोच लोग

बलोच, बलौच या बलूच दक्षिणपश्चिमी पाकिस्तान के बलोचिस्तान प्रान्त और ईरान के सिस्तान व बलूचेस्तान प्रान्त में बसने वाली एक जाति है। यह बलोच भाषा बोलते हैं, जो ईरानी भाषा परिवार की एक सदस्य है और जिसमें अति-प्राचीन अवस्ताई भाषा की झलक मिलती है (जो स्वयं वैदिक संस्कृत की बड़ी क़रीबी भाषा मानी जाती है। बलोच लोग क़बीलों में संगठित हैं। वे पहाड़ी और रेगिस्तानी क्षेत्रों में रहते हैं और आसपास के समुदायों से बिलकुल भिन्न पहचान बनाए हुए हैं। एक ब्राहुई नामक समुदाय भी बलोच माना जाता है, हालांकि यह एक द्रविड़ भाषा परिवार की ब्राहुई नाम की भाषा बोलते हैं।
सन् २००९ में बलोच लोगों की कुल जनसंख्या ९० लाख पर अनुमानित की गई थी। इसमें से लगभग ६०% पाकिस्तान के बलोचिस्तान प्रान्त में और २५% ईरान के सिस्तान व बलूचेस्तान प्रान्त में रहते हैं। पाकिस्तान के सिंध और पंजाब प्रान्त के दक्षिणी भाग में भी बहुत से बलोच रहते हैं। अफ़्ग़ानिस्तान, तुर्कमेनिस्तान, ओमान, बहरीन, कुवैत और अफ़्रीका के कुछ भागों में भी बलोच मिलते हैं। बलोच लोग अधिकतर सुन्नी इस्लाम के अनुयायी होते हैं। ईरान में शियाओं की बहुतायत है, इसलिए वहाँ इनकी एक अलग धार्मिक पहचान है।

रीति रिवाज

बलोच पुरुष शलवार कमीज़ पहनते हैं और बलोच टोपी की भी विशेष पहचान है। बलोच स्त्रियाँ खुले चोग़े और लेहंगे पहनती हैं, जिसपर अक्सर शीशे के टुकड़े लगे होते हैं। औरतें अपना सर एक "सरिग" नाम के वस्त्र से ढकती हैं। इनमें ज़ेवर बहुत लोकप्रीय हैं, ख़ासकर कान में पहनने वाले "दोर" नाम के भारी झुमके जिनको सोने की पतली ज़ंजीरों से सर पर बाँधा जाता है ताकि भार से कानों को नुक़सान न पहुँचे। वे अपने चोग़ों को सामने से बंद करने के लिए एक "तसनी" नाम के सोने के ज़ेवर का भी प्रयोग करतीं हैं।
बलोच लोगों में धार्मिक कट्टरवाद बहुत कम मिलता है और राष्ट्रीयता की भावना काफी प्रबल है। बलोचिस्तान के ईरानी और पाकिस्तानी दोनों हिस्सों में अलगाववादी विद्रोह समय-समय पर होते रहे हैं। ईरान में शिया-सुन्नी अलगाव को लेकर उनमें भिन्नता की भावना है। गाना-बजाना बलोचों की संस्कृति में बहुत महत्वपूर्ण है और इसमें ढोल का प्रयोग बहुत होता है (इसे बलोचिस्तान में दोहोल कहा जाता है)।
सत्यकाम जाबाल

सत्यकाम जाबाल, महर्षि गौतम के शिष्य थे जिनकी माता जबाला थीं और जिनकी कथा छांदोग्य उपनिषद् में दी गई है। सत्यकाम जब गुरु के पास गए तो नियमानुसार गौतम ने उनसे उनका गोत्र पूछा। सत्यकाम ने स्पष्ट कह दिया कि मुझे अपने गोत्र का पता नहीं, मेरी माता का नाम जबाला और मेरा नाम मुझे पता नही, गौतम ने शिष्य की इस सीधी सच्ची बात पर विश्वास करके उसका नाम सत्यकाम  ब्राह्मणपुत्र मान लिया और उसे शीघ्र ही पूर्ण ज्ञान की प्राप्ति हो गई।
करनैल सिंह

सूबेदार करनैल सिंह, 18 सितम्बर 2016 को जम्मू और कश्मीर के उडी सेक्टर में एलओसी के पास स्थित भारतीय सेना के स्थानीय मुख्यालय पर हुए एक आतंकी हमले में शहीद जवान है इस हमले में 18 जवान शहीद हो गए। सैन्य बलों की कार्रवाई में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला है। उरी हमले में सीमा पार बैठे आतंकियों का हाथ बताया गया है। इनकी योजना के तहत ही सेना के कैंप पर फिदायीन हमला किया गया। हमलावरों के द्वारा निहत्थे और सोते हुए जवानों पर ताबड़तोड़ फायरिंग की गयी ताकि ज्यादा से ज्यादा जवानों को मारा जा सके। अमेरिका ने उड़ी हमले को "आतंकवादी" हमला करार दिया।

जीवन परिचय

सूबेदार करनैल सिंह, गांव- शिबू चाक, तहसील-बिशनाह, जिला-जम्मू, जम्मू-कश्मीर। नाइब सुबेदार कर्नल सिंह की पत्नी का नाम गीता रानी और तीन बेटों - अनमोल, अरुण और शिवम हैं।

सैन्य जीवन

सूबेदार करनैल सिंह डोगरा रेजिमेंट के बहादुर सिपाही थे।

उड़ी आतंकी हमला

यह हमला 18 सितम्बर 2016 को सुबह साढ़े 5 बजे (आईएसटी) उरी सेक्टर के पास स्थित आर्मी हेडक्वार्टर पर हुआ।ये एक कायराना और निंदनीय आतंकी हमला था जिसमे पाकिस्तानी आतंकिओ ने सोते हुए जवानो पर हमला किया था।
ठुमरी

उत्पत्ति

ठुमरी की उत्पत्ति लखनऊ के नवाब वाज़िद अली शाह के दरबार से मानी जाती है। जबकि कुछ लोगों का मानना है कि उन्होंने इसे मात्र प्रश्रय दिया और उनके दरबार में ठुमरी गायन नई ऊँचाइयों तक पहुँचा क्योंकि वे खुद 'अख्तर पिया' के नाम से ठुमरियों की रचना करते और गाते थे। हालाँकि इसे मूलतः ब्रज शैली की रचना माना जाता है और इसकी अदाकारी के आधार पर पुनः पूरबी अंग की ठुमरी और पंजाबी अंग की ठुमरी में बाँटा जाता है पूरबी अंग की ठुमरी के भी दो रूप लखनऊ और बनारस की ठुमरी के रूप में प्रचलित हैं।

प्रारूप

ठुमरी की बंदिश छोटी होती है और श्रृंगार रस प्रधान होती है। भक्ति भाव से अनुस्यूत ठुमरियों में भी बहुधा राधा-कृष्ण के प्रेमाख्यान से विषय उठाये जाते हैं। 
ठुमरी में प्रयुक्त होने वाले राग भी चपल प्रवृत्ति के होते हैं जैसे: खमाज, भैरवी, तिलक कामोद, तिलंग, पीलू, काफी, झिंझोटी, जोगिया इत्यादि। 
ठुमरी सामान्यतः छोटी लम्बाई (कम मात्रा) वाले तालों में गाई जाती हैं जिनमें कहरवा, दादरा, और झपताल प्रमुख हैं। इसके आलावा दीपचंदी और झपताल का ठुमरी में काफ़ी प्रचलन है। राग की तरह ही इस विधा में एक ताल से दूसरे ताल में जाने की छूट भी होती है।

वर्तमान स्थिति

वर्तमान समय में इस विधा की ओर रूचि के कम होने का कारण शास्त्रीय गायन ही में रूचि का ह्रास है। बनारस के जाने-माने ठुमरी गायक पं॰ छन्नूलाल मिश्र की मानें तो अब ठुमरी गाने वाले कम हो गए हैं और बनारस घराने की गायकी की इस विधा को सीखने-सिखाने का दौर मंद पड़ गया है।
वहीं दूसरी ओर प्रयोग के तौर कुछ लोगों द्वारा वर्तमान समय में ठुमरी को पश्चिमी संगीत के साथ जोड़ कर ठुमरी के पारंपरिक वाद्यों, तबला, हारमोनियम, सारंगी और ढोलक के अलावा इसमें ड्रम्स, वॉयलिन, की-बोर्ड और गिटार के साथ अफ्रीकी ड्रम जेम्बे, चीनी बांसुरी और ऑर्गेनिक की-बोर्ड पियानिका का इस्तेमाल भी इस्तेमाल किया जा रहा है।
भतीजी

भतीजी एक पारिवारिक रिश्ते के लिये इस्तेमाल होने वाला शब्द है। भाई/बहन की बेटी या पुत्री को भतीजी कहते हैं। पड़-भतीजी भतीजी/भतीजा के पुत्री को कहते हैं।

परिभाषा

किसी व्यक्ति के भाई या बहन के पुत्री को उसका या उसकी भतीजी कहते हैं। उदाहरण, अगर रोहन और मोना भाई बहन है तो मोना की पुत्री रोहन की भतीजी हुई, और रोहन की पुत्री मोना की भतीजी हुई।

समानार्थक

(अंग्रेज़ी में)
इसका समानान्तर शब्द है नीस
ताऊ देवीलाल स्टेडियम, पंचकुला

ताऊ देवीलाल स्टेडियम, भारत के हरियाणा प्रांत में पंचकुला स्थित एक प्रमुख स्टेडियम है।
ड्यूटीरियम

प्रतिड्यूटीरियम

प्रतिड्यूटीरियम, ड्यूटीरियम के नाभिक प्रतिकण है जिसमें एक प्रतिप्रोटोन तथा एक प्रतिन्यूट्रॉन होता है। प्रतिड्यूटीरियम का सर्वप्रथम निर्माण 1965 में सर्न स्थित प्रोटोन सिन्कोट्रॉन तथा ब्रूकहैवन राष्ट्रीय प्रयोगशाला स्थित अल्टरनेटिंग ग्रेडिएंट सिन्कोट्रॉन में किया गया। पोजीट्रॉन सहित एक पूर्ण परमाणु को प्रतिड्यूटीरियम कहा जाता है लेकिन 2013 तक इसका निर्माण सम्भव नहींहो पाया। प्रतिड्यूटीरियम के लिए प्रस्तावित प्रतीक चिह्न D है जो अंग्रेजी अक्षर D के उपर रेखा लगाने पर प्राप्त होता है।
जीन भंडार

बीज भंडार

बीज भंडार में सूखे बीज को बहुत कम ताप में संग्रह कर संरक्षण किया जाता है। बीजाणु (Spores) और टेरिडोफाइट (Pteridophytes) को बीज कोष में संरक्षित किया जाता है जबकि बीजरहित पौधे को संरक्षित नहीं किया जा सकता है। विश्व का सबसे बड़ा बीज कोष मिलेनियम सीड बैंक (Millennium Seed Bank ) है।(2)

ऊतक भंडार

इस तकनीक में कली, प्रोटोकोर्म (Protocorm) और मेरिस्टेमेटिक कोशिकाओ को पुष्टिकारक माध्यम में विशेष प्रकाश और तापमान पर संरक्षित किया जाता है। इस तकनीक का प्रयोग बीजरहित पौधो और अलैंगिक प्रजनन करने वाले पौधे को सुरक्षित करने में किया जाता है।

निम्नताप भंडार (क्रायोबैंक)

इस तकनीक में बीज या भ्रूण को बहुत कम तापमान में सुरक्षित रखा जाता है। इसे आमतौर पर द्रव नाइट्रोजन में -१९६ डिग्री सेल्सियस पर सुरक्षित रखा जाता है। यह विलुप्त हो रहे प्रजातियों के संरक्षण के लिए लाभदायक है।(3)

पराग भंडार

पराग बैंक में पराग कण को संग्रह किया जाता है। वर्तमान में जो प्रजाति लुप्त हो रही है, उसका पौधा बनाया जाता है। इस तकनीक का प्रयोग कर हम एक गुणसूत्र समूह वाले पौधो बना सकते हैं।

क्षेत्र का जीव भंडार

इस प्रणाली में जीन संरक्षण के लिए पौधे को रोपा जाता है। इस उद्देश्य के लिए, कृत्रिम पारितंत्र बनाया जाता है। इस प्रणाली से, पौधे के अलग-अलग प्रजातियों में असमानता की तुलना और विस्तार से अध्ययन किया जा सकता है। इसमे अधिक भूमि, योग्य मिट्टी, मौसम आदि की आवश्यकता होती है। इस प्रणाली से, महत्वपूर्ण फसलों के जनन द्रव (जर्म प्लाज्म) को संरक्षित किया जाता है।
विटामिन

विटामिन A

विटामिन ए का रासायनिक नाम रेटिनॉल है। इसे antixerophthalmic विटामिन भी कहते है अर्थात यह जीरॉफ्थैलमिया नामक रोग को दूर करने में सहायता करता है।
विटामिन आँखों से देखने के लिये अत्यंत आवश्यक होता है। साथ ही यह संक्रामक रोगों से बचाता है। यह विटामिन शरीर में अनेक अंगों को सामान्य रूप में बनाये रखने में मदद करता है जैसे कि त्वचा, बाल, नाखून, ग्रंथि, दाँत, मसूड़ा और हड्डी। सबसे महत्वपूर्ण स्थिती जो कि सिर्फ विटामिन ए के अभाव में होती है, वह है अंधेरे में कम दिखाई देना, जिसे रतौंधि (Night Blindness) कहते हैं। इसके साथ आँखों में आँसूओं के कमी से आँखें सूख जाती हैं और उनमें घाव भी हो सकते हैं। बच्चों में विटामिन ए के अभाव में विकास भी धीरे हो जाता है, जिससे कि उनके कद पर असर कर सकता है। त्वचा और बालों में भी सूखापन हो जाता है और उनमें से चमक चली जाती है। संक्रमित बीमारी होने की संभावना बढ़ जाती है ताजे फल दूध माॅस अण्डा मछली का तेल गाजर मक्खन हरी सब्जियों में होता है Aका संश्लेषण पौधे के पीले या नारंगी वर्णक से प्राप्त केरोटिन से यकृत(लीवर)में होता हैैAदृष्टिवर्णक रोडोप्सिन के संश्लेषण में सहायक होता है रंतौधी मोतियाबिंद जीरोफ्थेल्मिया त्वचा शुष्क,शल्की संक्रमण का खतरा आंख का लैंस दूधिया आवरण से अपारदर्शक होने से मोतियाबिंद होता है

विटामिन सी

विटामिन सी को एस्कोरबिक ऐसिड के नाम से भी जाना जाता है। इसे सर्वप्रथम गायोर्जी ने प्रथक किया था। यह शरीर की कोशिकाओं को बांध के रखता है। इससे शरीर के विभिन्न अंगों को आकार बनाने में मदद मिलता है। यह शरीर के ब्लड वेस्सल या खून की नसों (रक्त वाहिकाओं, blood vessels) को मजबूत बनाता है। इसके एंटीहिस्टामीन गुणवत्ता के कारण, यह सामान्य सर्दी-जुकाम में दवा का काम कर सकता है। इसके अभाव में मसूड़ों से खून बहता है, दाँत दर्द हो सकता है, दाँत ढीले हो सकते हैं या निकल सकते हैं। त्वचा या चर्म में भी चोट लगने पर अधिक खून बह सकता है, रुखरा हो सकता है। आपको भूख कम लगेगी। बहुत अधिक विटामिन के अभाव से स्कर्वी (scurvy) रोग हो सकता है। विटामिन सी की कमी से शरीर का वजन कम हो जाता है
इससे शरीर के विभिन्न अंगों में, जैसे कि गुर्दे में, दिल में और अन्य जगह में, एक प्रकार का पथरी हो सकता है। यह ओक्ज़लेट क्रिस्टल (oxalate crystal) का बना होता है। इससे पेशाब में जलन या दर्द हो सकता है, या फिर पेट खराब होने से दस्त हो सकते हैं। खून में कमी या एनिमीया (anemia) हो सकता है। विटामिन सी के अच्छे स्रोत हैं – नारंगी जैसे फल या सिट्रस फ्रूट्स, खरबूजा।

विटामिन ई

विटामिन ई, खून में रेड बल्ड सेल या लाल रक्त कोशिका (Red Blood Cell) को बनाने के काम आता है। इसे टोकोफ़ेरल भी कहते हैं। यह विटामिन शरीर में अनेक अंगों को सामान्य रूप में बनाये रखने में मदद करता है जैसे कि मांसपेशियां एवं अन्य टिशू या ऊत्तक। यह शरीर को ऑक्सिजन के एक नुकसानदायक रूप से बचाता है, जिसे ऑक्सिजन रेडिकल्स (oxygen radicals) कहते हैं। इस गुण को एंटीओक्सिडेंट (anti-oxidants) कहा जाता है। विटामिन ई, कोशिका के अस्तित्व बनाये रखने के लिये, उनके बाहरी कवच या सेल मेमब्रेन को बनाये रखता है। विटामिन ई, शरीर के फैटी एसिड को भी संतुलन में रखता है।
समय से पहले हुये या प्रीमेच्योर नवजात शिशु (Premature infants) में, विटामिन ई की कमी से खून में कमी हो जाती है। इससे उनमें एनिमीया (anemia) हो सकता है।
नालमुख

नालमुख, 'बंदूक का मुँह' (मज़ल) आग्न्यशास्त्र का वह हिस्सा है जिसमे से प्रक्षेप निकलता है। थूथन की सटीक मशीनिंग सटीकता के लिए महत्वपूर्ण है, क्योंकि यह प्रति बैरल और फेंकने के बीच संपर्क का अंतिम बिंदु है। झिरी हथियारों के मामले में एक थूथन के समोच्च लकीरें नुकसान से सुरक्षित रखने के लिए बनाया गया है इसलिए यह आमतौर पर रिस्सेड या एक उत्तल "ताज" द्वारा संरक्षित है। जब एक बंदूक फायरिंग एक फ्लैश अक्सर थूथन पर देखा जाता है और प्रति बैरल से बचने के गर्म गैसों द्वारा निर्मित है। फ्लैश के आकार के ऐसे बैरल लंबाई के रूप में विभिन्न कारकों पर निर्भर करता है प्रकार और पाउडर की मात्रा, आदि। फ्लैश दमन हथियार इन प्रभावों को कम करने के लिए ही बंदूक का मुँह और मजल से जुड़े होते हैं।
बो़ंकर डोगरा

हवाई यात्रा की कनेक्टिविटी

गाँव का निकटतम हवाई अड्डा साहनेवाल हवाई अड्डा है ।
अटौला

अटौल एक गाँव का नाम है जो भारत देश के उत्तर प्रदेश प्रांत के मेरठ जिले के अंतर्गत आता है।
प्लूटो (बौना ग्रह)

रंग-रूप

प्लूटो का व्यास लगभग २,३०० किमी है, यानि पृथ्वी का १८%। उसका रंग काला, नारंगी और सफ़ेद का मिश्रण है। कहा जाता है के जितना अंतर प्लूटो के रंगों के बीच में है इतना सौर मण्डल की बहुत कम वस्तुओं में देखा जाता है, यानि उनपर रंग अधिकतर एक-जैसे ही होते हैं। सन् १९९४ से लेकर २००३ तक किये गए अध्ययन में देखा गया के प्लूटो के रंगों में बदलाव आया है। उत्तरी ध्रुव का रंग थोड़ा उजला हो गया था और दक्षिणी ध्रुव थोड़ा गाढ़ा। माना जाता है के यह प्लूटो पर बदलते मौसमों का संकेत है।

वायुमंडल

प्लूटो का बहुत पतला वायुमंडल है जिसमें नाइट्रोजन, मीथेन और कार्बन मोनोऑक्साईड है। जब प्लूटो परिक्रमा करते हुए सूरज से दूर हो जाता है तो उस पर ठण्ड बढ़ जाती है और इन्ही गैसों का कुछ भाग जमकर बर्फ़ की तरह उसकी सतह पर गिर जाता है, जिस से उसका वायुमंडल और भी पतला हो जाता है। जब प्लूटो सूरज के पास आता है तब उसकी सतह पर पड़ी इसी बर्फ़ का कुछ भाग गैस बनकर वायुमंडल में आ जाता है।

चन्द्रमा

प्लूटो के पाँच ज्ञात उपग्रह हैं - १९७८ में खोज किया गया शैरन जो कि सबसे बड़ा है और जिसका व्यास यम का आधा है, २००५ में खोज किये गए दो नन्हे चन्द्रमा, निक्स और हाएड्रा, स्टिक्स और २० जुलाई २०११ को घोषित किया गया कर्बेरॉस जो कि आकार में ३० कि.मी. चौडा है।
शैरन सबसे बड़ा है और प्लूटो के ज्यादा करीब भी है। इनकी कक्षाओं का केन्द्र (बैरीसेन्टर) इनके अंदर ना होकर कहीं बीच में है। इसलिए कभी कभी इन्हें युग्मक (जोडा) वाले ग्रह भी कहा जाता है जो एक दूसरे के साथ साथ चलते हैं।  अंतर्राष्ट्रीय खगोलीय संघ ने अभी तक युग्मक बौने ग्रहों की कोई ठोस परिभाषा नहीं गढी है इसलिए फिलहाल आधिकारिक तौर पर शैरोन को यम का उपग्रह ही माना जाता है।

न्यू होराइज़न्स

न्यू होराइज़न्स अमेरिकी अंतरिक्ष अनुसन्धान संस्था नासा का एक अंतरिक्ष शोध यान है जो प्लूटो के अध्ययन के लिये छोड़ा गया था। इस यान का प्रक्षेपण 19 जनवरी 2006 को किया गया था जो नौ वर्षों के बाद 14 जुलाई 2015 को प्लूटो के सबसे नजदीक से होकर गुजरा। प्लूटो और इसके उपग्रह शैरन के सबसे नज़दीक से यह यान 14 जुलाई 2015 को 12:03:50 (UTC) बजे गुजरा। इस समय इस यान की प्लूटो से दूरी लगभग 12,500 किलोमीटर थी और यह लगभग 14 किलोमीटर प्रति सेकेण्ड के वेग से गुजार रहा था
इंग्लैंड क्रिकेट टीम का न्यूज़ीलैंड दौरा

टेस्ट सीरीज

साल 1930 से अब तक 103 मैचों की 36 सीरीज हुई हैं। उसमें न्यूज़ीलैंड ने 4 सीरीज जीते हैं।

वनडे सीरीज

साल 1973 से अब तक 89 मैचों की 43 (उसमें विश्व कप, ट्रॉफी, इतर) सीरीज हुई हैं। उसमें न्यूज़ीलैंड ने 8 सीरीज और 1 आईसीसी चैंपियन्स ट्रॉफ़ी और 0 विश्व कप जीते हैं।

टी20ई सीरीज

साल 2007 से अब तक 16 मैचों की 12 (उसमें विश्व कप) सीरीज हुई हैं। उसमें न्यूज़ीलैंड ने 1 सीरीज और 0 विश्व कप जीता है।
के एल राहुल

टी२० कैरियर

राहुल ने २०१६ की भारत–वेस्टइंडीज श्रृंखला में पहले टी२० मैच में ५१ गेंदों पर नाबाद ११०* बनाए थे। लेकिन मैच भारत हार गया था। इन्होंने २०१८ में भारत के इंग्लैंड दौरे पर पहले मैच में अपना दूसरा टी-२० शतक बनाया और इस बार भी ये नाबाद रहे है।
छोटू सिंह

जैसलमेर विधानसभा के पूर्व विधायक
मंदार देवस्थली

मंदार देवस्थली एक भारतीय टीवी धारावाहिक निदेशक-लेखक हैं जो मुख्यतः मराठी उद्योग में काम कर रहे हैं। उन्होंने २०११ में कुछ तो लोग कहेंगे के साथ पहली हिन्दी धारावाहिक का निदेशन किया, जो सोनी टीवी पे पेश होती थी।

कार्य

मंदार देवस्थली ने अपने कार्य कि शुरुवात १९९० में की जब उन्होंने बाबा सावंत के साहाय्यक निदेशन का काम किया दूरदर्शन चैनल की मराठी धारावाहिक दिनमान और सत्यवती में। सावंत के साथ उन्होंने राजा राजे और मला नाही जमायचं मे भी निदेशन का काम किया।
प्रियदर्शिका

प्रियदर्शिका हर्ष द्वारा रचित एक संस्कृत नाटक है जिसमें राजा उदयन और राजकुमारी प्रियदर्शिका की कहानी वर्णित है।